Det var AaB?s reserver der var skarpest, da holdet vandt tredje kamp på stribe.

13 dage før sæsonstart var AaB i dag klar til at teste alle spillere i det der ligner fuld tid. Hjemme mod Horsens var der aftalt 3.halvlege, for på den måde at give mange spillere meget spilletid. Og det skulle vise sig at være en god ide for AaB at spille over tre halvlege. De to første endte nemlig 0-0, mens tredje endte 2-0 til AaB på mål af marginalspillerne Rolf Toft og Ronnie Schwartz. Godt nyt for AaB?s forsvar og den nye mand mellem stængerne, Nicolai Larsen, der efter endnu en stærk præstation ligner fremtidens mand for de bolsjestribede. AaB åbner superligaen den 17 juli på udebane mod Brøndby IF.